title: Rialachán Cur Chun Feidhme (AE) 2021/419 ón gCoimisiún an 9 Márta 2021 lena leasaítear Rialachán Cur Chun Feidhme (AE) 2018/2019 maidir le plandaí áirithe a bhfuiltear lena gcur de Jasminum polyanthum Franchet de thionscnamh Iosrael agus lena n-oiriúnaítear cóid Ainmníochta Comhcheangailte le haghaidh Ullucus tuberosus agus lena leasaítear Rialachán Cur Chun Feidhme (AE) 2020/1213 a mhéid a bhaineann leis na bearta fíteashláintíochta chun na plandaí sin a bhfuiltear lena gcur a thabhairt isteach i gcríoch an Aontais

text:
                  10.3.2021

                  GA

                  Iris Oifigiúil an Aontais Eorpaigh

                  L 83/6

         RIALACHÁN CUR CHUN FEIDHME (AE) 2021/419 ÓN gCOIMISIÚN
         an 9 Márta 2021
         lena leasaítear Rialachán Cur Chun Feidhme (AE) 2018/2019 maidir le plandaí áirithe a bhfuiltear lena gcur de Jasminum polyanthum Franchet de thionscnamh Iosrael agus lena n-oiriúnaítear cóid Ainmníochta Comhcheangailte le haghaidh Ullucus tuberosus agus lena leasaítear Rialachán Cur Chun Feidhme (AE) 2020/1213 a mhéid a bhaineann leis na bearta fíteashláintíochta chun na plandaí sin a bhfuiltear lena gcur a thabhairt isteach i gcríoch an Aontais
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2016/2031 ó Pharlaimint na hEorpa agus ón gComhairle an 26 Deireadh Fómhair 2016 maidir le bearta cosantacha i gcoinne lotnaidí plandaí, lena leasaítear Rialacháin (AE) Uimh. 228/2013, (AE) Uimh. 652/2014 agus (AE) Uimh. 1143/2014 ó Pharlaimint na hEorpa agus ón gComhairle agus lena n-aisghairtear Treoracha 69/464/CEE, 74/647/CEE, 93/85/CEE, 98/57/CE, 2000/29/CE 2006/91/CE agus 2007/33/CE ón gComhairle (1), agus go háirithe Airteagal 42(3) agus an chéad fhomhír agus an tríú fomhír d’Airteagal 42(4) de,
         De bharr an mhéid seo a leanas:

                     (1)

                     Leagtar amach le Rialachán Cur Chun Feidhme (AE) 2018/2019 ón gCoimisiún (2) liosta plandaí, táirgí plandaí agus réad eile a mbaineann ardriosca leo de réir bhrí Airteagal 42 de Rialachán (AE) 2016/2031.

                     (2)

                     Leagtar síos le Rialachán Cur Chun Feidhme (AE) 2018/2018 ón gCoimisiún (3) rialacha sonracha maidir leis an nós imeachta atá le leanúint chun an measúnú riosca dá dtagraítear in Airteagal 42(4) de Rialachán (AE) 2016/2031 a dhéanamh ar na plandaí, táirgí plandaí agus réada eile sin a mbaineann ardriosca leo.

                     (3)

                     Tar éis réamh-mheasúnú a dhéanamh, áiríodh 35 phlanda a bhfuiltear lena gcur de thionscnamh gach tríú tír san Iarscríbhinn a ghabhann le Rialachán Cur Chun Feidhme (AE) 2018/2019 mar phlandaí a mbaineann ardriosca leo, agus tá an géineas Jasminum L. ar cheann acu.

                     (4)

                     I gcomhréir le Rialachán (AE) 2016/2031, má fhaightear ina leith, bunaithe ar mheasúnú riosca, go mbaineann riosca lotnaidí do-ghlactha le planda, táirge planda nó réad eile de thionscnamh tríú tír, grúpa de thríú tíortha nó limistéar sonrach den tríú tír lena mbaineann, ach go bhféadfaí an riosca sin a laghdú go leibhéal inghlactha trí bhearta áirithe a chur i bhfeidhm, ní mór don Choimisiún an planda, an táirge planda nó an réad eile sin a bhaint den liosta a bunaíodh le Rialachán Cur Chun Feidhme (AE) 2018/2019 agus é a chur leis an liosta dá dtagraítear in Airteagal 41(2) de Rialachán (AE) 2016/2031.

                     (5)

                     Ina theannta sin, leagtar amach le Rialachán Cur Chun Feidhme (AE) 2020/1213 ón gCoimisiún (4) na bearta fíteashláintíochta maidir le plandaí, táirgí plandaí agus réada eile a baineadh den Iarscríbhinn a ghabhann le Rialachán Cur Chun Feidhme (AE) 2018/2019 a thabhairt isteach i gcríoch an Aontais.

                     (6)

                     An 25 Meán Fómhair 2019, chuir Iosrael iarratas faoi bhráid an Choimisiúin maidir le gearrthóga gan fréamhacha de phlandaí a bhfuiltear lena gcur de chuid Jasminum polynathum Franchet (“na plandaí sonraithe”) a onnmhairiú chuig an Aontas. Cuireadh an sainchomhad teicniúil lena mbaineann isteach leis.

                     (7)

                     An 12 Lúnasa 2020, d’fhoilsigh an tÚdarás Eorpach um Shábháilteacht Bia (“an tÚdarás”) tuairim eolaíoch maidir leis an measúnú riosca tráchtearraí ar phlandaí Jasminum polyanthum a bhfuiltear lena gcur de thionscnamh Iosrael (5). Shainaithin an tÚdarás Scirtothrips dorsalis, Aonidiella orientalis, Milviscutulus mangiferae, Paracoccus marginatus, Pulvinaria psidii agus Colletotrichum siamense (“na lotnaidí sonraithe”) mar lotnaidí atá ábhartha maidir leis na plandaí sin a bhfuiltear lena gcur, rinne sé meastóireacht ar na bearta maolaithe riosca faoina ndéantar tuairisc sa sainchomhad i dtaca leis na lotnaidí sin agus rinne sé meastachán ar an dóchúlacht atá ann go mbeadh siad saor ó lotnaidí.

                     (8)

                     Ar bhonn na tuairime sin, meastar go bhfuil an riosca fíteashláintíochta ó thabhairt isteach i gcríoch an Aontais laghdaithe go leibhéal inghlactha i dtaca le gearrthóga gan fréamhacha de phlandaí a bhfuiltear lena gcur de Jasminum polyanthum Franchet, de thionscnamh Iosrael, ar choinníoll go gcuirtear i bhfeidhm bearta maolaithe iomchuí chun aghaidh a thabhairt ar an riosca lotnaidí a bhaineann leis na plandaí sin a bhfuiltear lena gcur.

                     (9)

                     Áirithítear leis na bearta sin a glacadh mar cheanglais fíteashláintíochta maidir le hallmhairiú, cosaint fíteashláintíochta chríoch an Aontais ar thabhairt isteach na bplandaí sonraithe sin inti. Dá bhrí sin, níor cheart gearrthóga gan fréamhacha de phlandaí a bhfuiltear lena gcur de Jasminum polyanthum de thionscnamh Iosrael a mheas a thuilleadh gur plandaí iad a mbaineann ardriosca leo, agus ba cheart iad a bhaint den Iarscríbhinn a ghabhann le Rialachán Cur Chun Feidhme (AE) 2018/2019.

                     (10)

                     Na bearta a ndéanann Iosrael tuairisc orthu sa sainchomhad, meastar gur leor iad chun an riosca a laghdú maidir le tabhairt isteach na bplandaí sonraithe i gcríoch an Aontais go leibhéal inghlactha. Dá bhrí sin, ba cheart na bearta arna nglacadh leis an Rialachán sin a bheith bunaithe ar na bearta sin a ndéanann Iosrael cur síos orthu sa sainchomhad.

                     (11)

                     Tá Scirtothrips dorsalis liostaithe mar lotnaid choraintín de chuid an Aontais in Iarscríbhinn II a ghabhann le Rialachán Cur Chun Feidhme (AE) 2019/2072 ón gCoimisiún (6). Níl Aonidiella orientalis, Milviscutulus mangiferae, Paracoccus marginatus, Pulvinaria psidii agus Colletotrichum siamense ar liosta lotnaidí coraintín an Aontais de Rialachán Cur Chun Feidhme (AE) 2019/2072 fós, ach d’fhéadfaidís na coinníollacha a chomhlíonadh le bheith san áireamh tar éis measúnú riosca iomlán breise a dhéanamh. Ar an gcúis sin, tá gá le bearta fíteashláintíochta i dtaca leis na lotnaidí sin, go dtí go ndéanfar measúnú iomlán.

                     (12)

                     Ba cheart dá bhrí sin, Iarscríbhinn nua a chur in ionad na hIarscríbhinne a ghabhann le Rialachán Cur Chun Feidhme (AE) 2020/1213, chun na bearta fíteashláintíochta sin a áireamh.

                     (13)

                     Ba cheart a áireamh inti freisin athliostú na bplandaí, na dtáirgí plandaí agus na réad eile lena mbaineann in ord aibítre, chun inléiteacht an liosta sin a éascú.

                     (14)

                     Léiríodh leis an taithí a fuarthas leis na rialuithe allmhairiúcháin tar éis dháta chur i bhfeidhm Rialachán (AE) 2018/2019 go bhfuil gá le roinnt cód sa bhreis ón Ainmníocht Chomhcheangailte (AC) a leagtar síos in Iarscríbhinn I a ghabhann le Rialachán (CEE) Uimh. 2658/87 ón gComhairle (7) a áireamh i bpointe 2 den Iarscríbhinn a ghabhann leis an Rialachán sin chun na tráchtearraí uile a thrádáiltear mar phlandaí Ullucus tuberosus a chumhdach. Ba cheart, dá bhrí sin, an Iarscríbhinn a ghabhann le Rialachán Cur Chun Feidhme (AE) 2018/2019 a leasú dá réir.

                     (15)

                     Chun oibleagáidí an Aontais a eascraíonn as Comhaontú na hEagraíochta Trádála Domhanda maidir le cur i bhfeidhm bearta sláintíochta agus fíteashláintíochta a chomhlíonadh, ba cheart go leanfaí ar aghaidh le hallmhairiú na dtráchtearraí sin a luaithe is féidir.

                     (16)

                     Tá na bearta dá bhforáiltear sa Rialachán seo i gcomhréir leis an tuairim ón mBuanchoiste um Plandaí, Ainmhithe, Bia agus Beatha,

               TAR ÉIS AN RIALACHÁN SEO A GHLACADH:

            Airteagal 1
            Leasú ar Rialachán Cur Chun Feidhme (AE) 2018/2019
            Leasaítear an Iarscríbhinn a ghabhann le Rialachán Cur Chun Feidhme (AE) 2018/2019 i gcomhréir le hIarscríbhinn I a ghabhann leis an Rialachán seo.

            Airteagal 2
            Leasú ar Rialachán Cur Chun Feidhme (AE) 2020/1213
            Leasaítear an Iarscríbhinn a ghabhann le Rialachán Cur Chun Feidhme (AE) 2020/1213 i gcomhréir le hIarscríbhinn II a ghabhann leis an Rialachán seo.

            Airteagal 3
            Teacht i bhfeidhm
            Tiocfaidh an Rialachán seo i bhfeidhm an tríú lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 9 Márta 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 317, 23.11.2016, lch. 4.

            (2)  Rialachán Cur Chun Feidhme (AE) 2018/2019 ón gCoimisiún an 18 Nollaig 2018 lena mbunaítear liosta sealadach plandaí, táirgí plandaí agus réad eile a mbaineann ardriosca leo de réir bhrí Airteagal 42 de Rialachán (AE) 2016/2031 agus liosta plandaí nach bhfuil deimhnithe fíteashláintíochta ag teastáil ina leith lena dtabhairt isteach san Aontas, de réir bhrí Airteagal 73 den Rialachán sin (IO L 323, 19.12.2018, lch. 10).

            (3)  Rialachán Cur Chun Feidhme (AE) 2018/2018 ón gCoimisiún an 18 Nollaig 2018 lena leagtar síos rialacha sonracha maidir leis an nós imeachta atá le leanúint chun an measúnú riosca a dhéanamh ar phlandaí, táirgí plandaí agus réada eile a mbaineann ardriosca leo de réir bhrí Airteagal 42(1) de Rialachán (AE) 2016/2031 ó Pharlaimint na hEorpa agus ón gComhairle (IO L 323, 19.12.2018, lch. 7).

            (4)  Rialachán Cur Chun Feidhme (AE) 2020/1213 ón gCoimisiún an 21 Lúnasa 2020 maidir leis na bearta fíteashláintíochta chun plandaí, táirgí plandaí agus réada eile a baineadh den Iarscríbhinn a ghabhann le Rialachán Cur Chun Feidhme (AE) 2018/2019 a thabhairt isteach san Aontas (IO L 275, 24.8.2020, lch. 5).

            (5)  Painéal EFSA PLH (An Painéal um Shláinte Plandaí de chuid EFSA), Tuairim Eolaíoch ar an measúnú riosca tráchtearraí ar phlandaí Jasminum polyanthum de thionscnamh Iosrael. [Iris EFSA] 2020;18(8):6225, 78 lgh. https://doi.org/10.2903/j.efsa.2020.6225.

            (6)  Rialachán Cur Chun Feidhme (AE) 2019/2072 ón gCoimisiún an 28 Samhain 2019 lena mbunaítear coinníollacha aonfhoirmeacha maidir le cur chun feidhme Rialachán (AE) 2016/2031 ó Pharlaimint na hEorpa agus ón gComhairle, a mhéid a bhaineann le bearta cosanta i gcoinne lotnaidí plandaí, agus lena n-aisghairtear Rialachán (CE) Uimh. 690/2008 ón gCoimisiún agus lena leasaítear Rialachán Cur Chun Feidhme (AE) 2018/2019 ón gCoimisiún (IO L 319, 10.12.2019, lch. 1).

            (7)  Rialachán (CEE) Uimh. 2658/87 ón gComhairle an 23 Iúil 1987 maidir leis an ainmníocht taraife agus staidrimh agus leis an gComhtharaif Chustaim (IO L 256, 7.9.1987, lch. 1).

            IARSCRÍBHINN I
            Leasaítear an Iarscríbhinn a ghabhann le Rialachán Cur Chun Feidhme (AE) 2018/2019 mar a leanas:

                        (a)

                        i bpointe 1, sa dara colún “Tuairisc”, cuirtear na focail “Jasminum L., seachas gearrthóga gan fréamhacha de phlandaí a bhfuiltear lena gcur de Jasminum polyanthum Franchet de thionscnamh Iosrael” in ionad “Jasminum L.”;

                        (b)

                        i bpointe 2, cuirtear an méid seo a leanas in ionad an tábla:

                                    “Cód AC

                                    Tuairisc

                                    ex 0601 10 90
                                    ex 0601 20 90
                                    ex 0604 20 90
                                    ex 0714 90 20
                                    ex 1209 91 80
                                    ex 1404 90 00

                                       Ullucus tuberosus Loz.”

            IARSCRÍBHINN II
            Cuirtear an méid seo a leanas in ionad na hIarscríbhinne a ghabhann le Rialachán Cur Chun Feidhme (AE) 2020/1213:

                     “IARSCRÍBHINN
                     Liosta plandaí, táirgí plandaí agus réad eile, de thionscnamh tríú tíortha, agus na bearta comhfhreagracha chun iad a thabhairt isteach i gcríoch an Aontais, dá dtagraítear in Airteagal 2

                                 Plandaí, táirgí plandaí nó réada eile

                                 Cód AC

                                 Tríú tíortha tionscnaimh

                                 Bearta

                                    Acer japonicum Thunberg, Acer palmatum Thunberg agus Acer shirasawanum Koidzumi, iad fréamhlom, suanach, gan duilleoga, beangaithe nó a bhfuil bachlóga orthu, agus iad ina bplandaí a bhfuiltear lena gcur atá 1 go 3 bliana d’aois

                                 ex 0602 90 41 ex 0602 90 45 ex 0602 90 46 ex 0602 90 48 ex 0602 90 50

                                 An Nua-Shéalainn

                                             (a)

                                             Ráiteas oifigiúil ina ndeirtear:

                                                         (i)

                                                         go bhfuil na plandaí saor ó Eotetranychus sexmaculatus;

                                                         (ii)

                                                         gur fásadh na plandaí ar feadh a saoil i láthair tháirgthe atá cláraithe agus a bhfuil na láithreáin táirgthe atá ina gcuid di cláraithe agus faoi mhaoirseacht ag eagraíocht náisiúnta cosanta plandaí na tíre tionscnaimh;

                                                         (iii)

                                                         nár aimsíodh Eotetranychus sexmaculatus sa láithreán táirgthe le linn cigireachtaí oifigiúla a rinneadh ag amanna iomchuí, ó thús thimthriall táirgthe na bplandaí; i gcás ina raibh amhras faoi Eotetranychus sexmaculatus sa láithreán táirgthe, go ndearnadh cóireálacha iomchuí lena áirithiú nárbh ann don lotnaid; go ndearnadh crios 100 m a shuí thart timpeall, atá faoi réir suirbhéanna sonracha ag amanna iomchuí chun Eotetranychus sexmaculatus a aimsiú agus i gcás inar aimsíodh an lotnaid ar aon phlandaí óstacha, gur baineadh na plandaí sin óna bhfréamh agus gur scriosadh iad láithreach;

                                                         (iv)

                                                         gur cuireadh córas i bhfeidhm lena áirithiú gur glanadh na huirlisí agus an t-innealra le bheith saor ó ithir agus ó bhruscar plandaí agus go ndearnadh iad a dhíghalrú le bheith saor ó Eotetranychus sexmaculatus, sular tugadh isteach sa láithreán táirgthe iad;

                                                         (v)

                                                         tráth na buainte, go ndearnadh na plandaí a ghlanadh agus a bhearradh agus go ndearnadh cigireacht oifigiúil fíteashláintíochta orthu a raibh ar a laghad scrúdú amhairc mionsonraithe ina chuid di, go háirithe ar ghais agus ar bhrainsí na bplandaí chun a áirithiú nárbh ann do Eotetranychus sexmaculatus;

                                                         (vi)

                                                         go díreach sula ndearnadh onnmhairiú, go raibh na coinsíneachtaí plandaí faoi réir cigireacht oifigiúil chun Eotetranychus sexmaculatus a aimsiú, go háirithe ar ghais agus ar bhrainsí na bplandaí, agus gur leor méid an tsampla chun leibhéal inmhíolaithe 1 % ar a laghad a bhrath ar leibhéal muiníne 99 %;

                                             (b)

                                             go n-áirítear i ndeimhnithe fíteashláintíochta na bplandaí sin faoin gceannteideal ‘Dearbhú Breise’:

                                                         (i)

                                                         an ráiteas seo a leanas: ‘Comhlíonann an choinsíneacht Rialachán Cur Chun Feidhme (AE) 2020/1362 ón gCoimisiún’;

                                                         (ii)

                                                         sonraíocht na láithreán táirgthe cláraithe.

                                    Acer japonicum Thunberg, Acer palmatum Thunberg agus Acer shirasawanum Koidzumi, iad fréamhlom, suanach, gan duilleoga, beangaithe nó a bhfuil bachlóga orthu, agus iad ina bplandaí a bhfuiltear lena gcur atá 1 go 3 bliana d’aois

                                 ex 0602 90 41 ex 0602 90 45 ex 0602 90 46 ex 0602 90 48 ex 0602 90 50

                                 An Nua-Shéalainn

                                             (a)

                                             Ráiteas oifigiúil ina ndeirtear:

                                                         (i)

                                                         go bhfuil na plandaí saor ó Oemona hirta agus Platypus apicalis;

                                                         (ii)

                                                         gur fásadh na plandaí ar feadh a saoil i láthair tháirgthe atá cláraithe agus a bhfuil na láithreáin táirgthe atá ina gcuid di cláraithe agus faoi mhaoirseacht ag eagraíocht náisiúnta cosanta plandaí na tíre tionscnaimh;

                                                         (iii)

                                                         nár aimsíodh Oemona hirta agus Platypus apicalis sa láithreán táirgthe le linn cigireachtaí oifigiúla a rinneadh ag amanna iomchuí, ó thús thimthriall táirgthe na bplandaí; i gcás ina raibh amhras faoi Oemona hirta nó Platypus apicalis Eotetranychus sexmaculatus sa láithreán táirgthe, go ndearnadh cóireálacha iomchuí lena áirithiú nárbh ann do na lotnaidí;

                                                         (iv)

                                                         tráth na buainte, go ndearnadh na plandaí a ghlanadh agus go ndearnadh cigireacht oifigiúil orthu lena dheimhniú nach ann do Oemona hirta agus Platypus apicalis;

                                                         (v)

                                                         go díreach sula ndearnadh onnmhairiú, go raibh na coinsíneachtaí plandaí faoi réir cigireacht oifigiúil chun Oemona hirta agus Platypus apicalis a aimsiú agus gur leor méid an tsampla chun leibhéal inmhíolaithe 1 % ar a laghad a bhrath ar leibhéal muiníne 99 %;

                                             (b)

                                             go n-áirítear i ndeimhnithe fíteashláintíochta na bplandaí sin faoin gceannteideal ‘Dearbhú Breise’:

                                                         (i)

                                                         an ráiteas seo a leanas: ‘Comhlíonann an choinsíneacht Rialachán Cur Chun Feidhme (AE) 2020/1362 ón gCoimisiún’;

                                                         (ii)

                                                         sonraíocht na láithreán táirgthe cláraithe.

                                    Albizia julibrissin Durazzini, iad ina bplandaí fréamhloma suanacha beagnaithe a bhfuiltear lena gcur, ag a bhfuil trastomhas uasta 2,5 cm

                                 ex 0602 90 41 ex 0602 90 45 ex 0602 90 46 ex 0602 90 48

                                 Iosrael

                                             (a)

                                             Ráiteas oifigiúil ina ndeirtear:

                                                         (i)

                                                         go bhfuil na plandaí saor ó Euwallacea fornicatus sensu lato agus Fusarium euwallaceae;

                                                         (ii)

                                                         gur fásadh na plandaí ar feadh a saoil i láthair tháirgthe atá cláraithe agus faoi mhaoirseacht ag eagraíocht náisiúnta cosanta plandaí na tíre tionscnaimh. Tá na láithreáin táirgthe faoi seach laistigh den láthair tháirgthe san áireamh sa chlárúchán sin;

                                                         (iii)

                                                         go gcomhlíonann na plandaí ceann amháin de na ceanglais seo a leanas:

                                                                     1.

                                                                     go bhfuil trastomhas na bplandaí níos lú ná 2 cm ag bonn an ghais
                                                                     nó

                                                                     2.

                                                                     gur fásadh na plandaí ar feadh 6 mhí ar a laghad i láithreán a bhfuil cosaint fhisiceach iomlán aige ar thabhairt isteach Euwallacea fornicatus sensu lato sula ndearnadh onnmhairiú, láithreán atá faoi réir cigireachtaí oifigiúla ag amanna iomchuí agus nár aimsíodh an lotnaid ann, agus gur deimhníodh é sin le gaiscí a sheiceáiltear gach 4 seachtaine ar a laghad, agus go ndearnadh an tseiceáil freisin díreach sular bogadh iad,
                                                                     nó

                                                                     3.

                                                                     gur fásadh na plandaí i láithreán táirgthe nár aimsíodh Euwallacea fornicatus sensu lato agus Fusarium euwallacea ann ó thús an timthrialla iomláin deiridh fásra, agus ar a ndearnadh deimhniú i dtaca le Euwallacea fornicatus sensu lato, ar a laghad le gaiscí, le linn cigireachtaí oifigiúla a rinneadh gach 4 seachtaine ar a laghad; i gcás ina raibh amhras faoi cheachtar de na lotnaidí sa láithreán táirgthe, go ndearnadh cóireálacha iomchuí lena áirithiú nárbh ann do na lotnaidí; go ndearnadh crios 1 km a shuí thart timpeall, a ndéantar monatóireacht air ag amanna iomchuí chun Euwallacea fornicatus sensu lato agus Fusarium euwallaceae a aimsiú agus i gcás ina n-aimsítear ceachtar de na lotnaidí sin ar aon phlandaí óstacha, nach mór na plandaí sin a bhaint óna bhfréamh agus a scriosadh láithreach;

                                                         (iv)

                                                         díreach sula ndearnadh onnmhairiú, go raibh na coinsíneachtaí plandaí a bhfuil trastomhas 2 cm nó os a chionn sin ar bhonn an ghais acu, faoi cigireacht oifigiúil chun an lotnaid a aimsiú, go háirithe ar ghais agus ar bhrainsí na bplandaí, lena n-áirítear trí shampláil dhíobhálach. Beidh méid an tsampla a bhfuil cigireacht le déanamh air leordhóthanach chun leibhéal inmhíolaithe 1 % ar a laghad a bhrath ar leibhéal muiníne 99 %;

                                             (b)

                                             áirítear i ndeimhnithe fíteashláintíochta na bplandaí sin faoin gceannteideal ‘Dearbhú Breise’:

                                                         (i)

                                                         an ráiteas seo a leanas: ‘Comhlíonann an choinsíneacht forálacha Rialachán Cur Chun Feidhme (AE) 2020/1213 ón gCoimisiún’;

                                                         (ii)

                                                         sonraíocht maidir leis an méid seo a leanas:

                                                                     —

                                                                     cén ceanglas faoi phointe (a) (iii) den iontráil seo atá comhlíonta, agus

                                                                     —

                                                                     na láithreáin táirgthe chláraithe nó an láithreán táirgthe cláraithe.

                                    Albizia julibrissin Durazzini, iad ina bplandaí fréamhloma suanacha beagnaithe a bhfuiltear lena gcur, ag a bhfuil trastomhas uasta 2,5 cm

                                 ex 0602 90 41 ex 0602 90 45 ex 0602 90 46 ex 0602 90 48

                                 Iosrael

                                             (a)

                                             Ráiteas oifigiúil ina ndeirtear:

                                                         (i)

                                                         go bhfuil na plandaí saor ó Aonidiella orientalis;

                                                         (ii)

                                                         gur fásadh na plandaí ar feadh a saoil i láthair tháirgthe atá cláraithe agus faoi mhaoirseacht ag eagraíocht náisiúnta cosanta plandaí na tíre tionscnaimh. Tá na láithreáin táirgthe faoi seach laistigh den láthair tháirgthe san áireamh sa chlárúchán sin. Tá ceann de na ceanglais seo a leanas comhlíonta ag an láthair tháirgthe freisin:

                                                                     1.

                                                                     sula ndearnadh onnmhairiú, gur fásadh na plandaí ar feadh 6 mhí ar a laghad i láithreán a bhfuil cosaint fhisiceach iomlán aige ar thabhairt isteach Aonidiella orientalis, agus go raibh an láithreán faoi réir cigireachtaí oifigiúla gach 3 seachtaine agus nár aimsíodh an lotnaid ann, agus go raibh sé saor ón lotnaid díreach sular bogadh iad freisin,
                                                                     nó

                                                                     2.

                                                                     nár aimsíodh Aonidiella orientalis sa láithreán le linn cigireachtaí oifigiúla a rinneadh gach 3 seachtaine ó thús an timthrialla iomláin deiridh fásra; i gcás ina raibh amhras faoi cheachtar de na lotnaidí sa láithreán táirgthe, go ndearnadh cóireálacha iomchuí in aghaidh na lotnaide lena áirithiú nach ann di; go ndearnadh crios 100 m a shuí thart timpeall, a ndéantar monatóireacht air ag amanna iomchuí chun Aonidiella orientalis a aimsiú agus i gcás ina n-aimsítear an lotnaid ar aon phlanda, ba cheart na plandaí sin a bhaint óna bhfréamh agus a scriosadh láithreach;

                                                         (iii)

                                                         díreach sula ndearnadh onnmhairiú, go raibh na coinsíneachtaí plandaí faoi réir cigireacht oifigiúil chun Aonidiella orientalis a aimsiú, go háirithe ar ghais agus ar bhrainsí na bplandaí. Beidh méid an tsampla a bhfuil cigireacht le déanamh air leordhóthanach chun leibhéal inmhíolaithe 1 % ar a laghad a bhrath ar leibhéal muiníne 99 %;

                                             (b)

                                             go n-áirítear i ndeimhnithe fíteashláintíochta na bplandaí sin faoin gceannteideal ‘Dearbhú Breise’:

                                                         (i)

                                                         an ráiteas seo a leanas: ‘Comhlíonann an choinsíneacht forálacha Rialachán Cur Chun Feidhme (AE) 2020/1213 ón gCoimisiún’;

                                                         (ii)

                                                         sonraíocht maidir leis an méid seo a leanas:

                                                                     —

                                                                     cén ceanglas de phointe (a) (ii) den iontráil seo atá comhlíonta, agus

                                                                     —

                                                                     na láithreáin táirgthe chláraithe nó an láithreán táirgthe cláraithe.

                                    Jasminum polyanthum Franchet, iad ina ngearrthóga de phlandaí a bhfuiltear lena gcur

                                 ex 0602 10 90

                                 Iosrael

                                             (a)

                                             Ráiteas oifigiúil ina ndeirtear:

                                                         (i)

                                                         go bhfuil na plandaí saor ó Scirtothrips dorsalis, Aonidiella orientalis, Milviscutulus mangiferae, Paracoccus marginatus, Pulvinaria psidii agus Colletotrichum siamense;

                                                         (ii)

                                                         gur fásadh na plandaí ar feadh a saoil i láthair tháirgthe atá cláraithe agus a bhfuil na láithreáin táirgthe atá ina gcuid di cláraithe agus faoi mhaoirseacht ag eagraíocht náisiúnta cosanta plandaí na tíre tionscnaimh;

                                                         (iii)

                                                         gur fásadh na plandaí i láithreán a bhfuil cosaint fhisiceach aige ar thabhairt isteach Scirtothrips dorsalis, Aonidiella orientalis, Milviscutulus mangiferae, Paracoccus marginatus, Pulvinaria psidii;

                                                         (iv)

                                                         go raibh an láithreán táirgthe faoi réir cigireachtaí oifigiúla chun Scirtothrips dorsalis, Aonidiella orientalis, Milviscutulus mangiferae, Paracoccus marginatus, Pulvinaria psidii, agus Colletotrichum siamense a aimsiú ann agus go ndearnadh na cigireachtaí sin gach 3 seachtaine agus nár aimsíodh na lotnaidí sin ann;

                                                         (v)

                                                         go díreach sula ndearnadh onnmhairiú, go raibh na coinsíneachtaí plandaí faoi réir cigireacht oifigiúil chun Scirtothrips dorsalis, Aonidiella orientalis, Milviscutulus mangiferae, Paracoccus marginatus, agus Pulvinaria psidii a aimsiú agus go raibh an sampla ar a laghad ar mhéid leordhóthanach chun leibhéal inmhíolaithe 1 % a bhrath ar leibhéal muiníne 99 %, agus go raibh siad faoi réir cigireacht oifigiúil chun Colletotrichum siamense a aimsiú, lena n-airítear trí thástáil a dhéanamh ar phlandaí a raibh siomptóim orthu;

                                             (b)

                                             go n-áirítear i ndeimhnithe fíteashláintíochta na bplandaí sin faoin gceannteideal ‘Dearbhú Breise’:

                                                         (i)

                                                         an ráiteas seo a leanas: ‘Comhlíonann an choinsíneacht Rialachán Cur Chun Feidhme (AE) 2021/419 ón gCoimisiún’; agus

                                                         (ii)

                                                         sonraíocht na láithreán táirgthe cláraithe.

                                    Robinia pseudoacacia, iad ina bplandaí fréamhloma, suanacha beagnaithe a bhfuiltear lena gcur, ag a bhfuil trastomhas uasta 2,5 cm

                                 ex 0602 90 41 ex 0602 90 45 ex 0602 90 46 ex 0602 90 48

                                 Iosrael

                                             (a)

                                             Ráiteas oifigiúil ina ndeirtear:

                                                         (i)

                                                         go bhfuil na plandaí saor ó Euwallacea fornicatus sensu lato agus Fusarium euwallaceae;

                                                         (ii)

                                                         gur fásadh na plandaí ar feadh a saoil i láthair tháirgthe atá cláraithe agus faoi mhaoirseacht ag eagraíocht náisiúnta cosanta plandaí na tíre tionscnaimh. Tá na láithreáin táirgthe faoi seach laistigh den láthair tháirgthe san áireamh sa chlárúchán sin;

                                                         (iii)

                                                         go gcomhlíonann na plandaí ceann amháin de na ceanglais seo a leanas:

                                                                     1.

                                                                     go bhfuil trastomhas na bplandaí níos lú ná 2 cm ag bonn an ghais
                                                                     nó

                                                                     2.

                                                                     gur fásadh na plandaí ar feadh 6 mhí ar a laghad i láithreán a bhfuil cosaint fhisiceach iomlán aige ar thabhairt isteach Euwallacea fornicatus sensu lato sula ndearnadh onnmhairiú, láithreán atá faoi réir cigireachtaí oifigiúla ag amanna iomchuí agus nár aimsíodh an lotnaid ann, agus gur deimhníodh é sin le gaiscí a sheiceáiltear gach 4 seachtaine ar a laghad, agus go ndearnadh an tseiceáil freisin díreach sular bogadh iad,
                                                                     nó

                                                                     3.

                                                                     gur fásadh na plandaí i láithreán táirgthe nár aimsíodh Euwallacea fornicatus sensu lato agus Fusarium euwallacea ann ó thús an timthrialla iomláin deiridh fásra, agus ar a ndearnadh deimhniú i dtaca le Euwallacea fornicatus sensu lato, ar a laghad le gaiscí, le linn cigireachtaí oifigiúla a rinneadh gach 4 seachtaine ar a laghad; i gcás ina raibh amhras faoi cheachtar de na lotnaidí sa láithreán táirgthe, go ndearnadh cóireálacha iomchuí lena áirithiú nárbh ann do na lotnaidí; go ndearnadh crios 1 km a shuí thart timpeall, a ndéantar monatóireacht air ag amanna iomchuí chun Euwallacea fornicatus sensu lato agus Fusarium euwallaceae a aimsiú agus i gcás ina n-aimsítear an lotnaid ar aon phlandaí óstacha, nach mór na plandaí sin a bhaint óna bhfréamh agus a scriosadh láithreach;

                                                         (iv)

                                                         díreach sula ndearnadh onnmhairiú, go raibh na coinsíneachtaí plandaí a raibh trastomhas 2 cm nó os a chionn sin ar bhonn an ghais acu faoi réir cigireacht oifigiúil chun an lotnaid a aimsiú, go háirithe ar ghais agus ar bhrainsí na bplandaí, lena n-áirítear trí shampláil dhíobhálach. Beidh méid an tsampla a bhfuil cigireacht le déanamh air leordhóthanach chun leibhéal inmhíolaithe 1 % ar a laghad a bhrath ar leibhéal muiníne 99 %;

                                             (b)

                                             áirítear i ndeimhnithe fíteashláintíochta na bplandaí sin faoin gceannteideal ‘Dearbhú Breise’:

                                                         (i)

                                                         an ráiteas seo a leanas: ‘Comhlíonann an choinsíneacht forálacha Rialachán Cur Chun Feidhme (AE) 2020/1213 ón gCoimisiún’;

                                                         (ii)

                                                         sonraíocht maidir leis an méid seo a leanas:

                                                                     —

                                                                     cén ceanglas faoi phointe (a) (iii) den iontráil seo atá comhlíonta, agus

                                                                     —

                                                                     na láithreáin táirgthe chláraithe nó an láithreán táirgthe cláraithe.

               ”


title: Rialachán Cur Chun Feidhme (AE) 2021/420 ón gCoimisiún an 9 Márta 2021 lena gceartaítear Rialachán Cur Chun Feidhme (AE) 2020/1097 maidir le heastóscáin ar mhórán lúitéine agus eastóscáin lúitéine/shéacsaintine ó Tagetes erecta a údarú mar bhreiseáin bheathaithe le haghaidh éanlaithe clóis (seachas turcaithe) lena ramhrú agus le haghaidh breithe agus le haghaidh mionspeicis éanlaithe clóis lena ramhrú agus le haghaidh breithe (Téacs atá ábhartha maidir le LEE)

text:
                  10.3.2021

                  GA

                  Iris Oifigiúil an Aontais Eorpaigh

                  L 83/16

         RIALACHÁN CUR CHUN FEIDHME (AE) 2021/420 ÓN gCOIMISIÚN
         an 9 Márta 2021
         lena gceartaítear Rialachán Cur Chun Feidhme (AE) 2020/1097 maidir le heastóscáin ar mhórán lúitéine agus eastóscáin lúitéine/shéacsaintine ó Ta
            getes erecta a údarú mar bhreiseáin bheathaithe le haghaidh éanlaithe clóis (seachas turcaithe) lena ramhrú agus le haghaidh breithe agus le haghaidh mionspeicis éanlaithe clóis lena ramhrú agus le haghaidh breithe
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 1831/2003 ó Pharlaimint na hEorpa agus ón gComhairle an 22 Meán Fómhair 2003 maidir le breiseáin lena n-úsáid i gcothú ainmhithe (1), agus go háirithe Airteagal 9(2)de,
         De bharr an mhéid seo a leanas:

                     (1)

                     Le Rialachán (CE) Uimh. 1831/2003 foráiltear d’údarú breiseán lena n-úsáid i gcothú ainmhithe agus don fhoras agus do na nósanna imeachta chun an t-údarú sin a dheonú. Le hAirteagal 10(2) de Rialachán (CE) Uimh. 1831/2003 foráiltear d’athmheastóireacht a dhéanamh ar bhreiseáin a údaraítear de bhun Threoir 70/524/CEE ón gComhairle (2) agus de bhun Airteagal 4 chun úsáid nua de bhreiseán a údarú.

                     (2)

                     Údaraíodh eastóscáin ar mhórán lúitéine agus eastóscáin lúitéine/shéacsaintine ó Ta
                        getes erecta le Rialachán Cur Chun Feidhme (AE) 2020/1097 maidir le heastóscáin ar mhórán lúitéine agus eastóscáin lúitéine/shéacsaintine ó Ta
                        getes erecta a údarú mar bhreiseáin bheathaithe le haghaidh éanlaithe clóis (seachas turcaithe) lena ramhrú agus le haghaidh breithe agus le haghaidh mionspeicis éanlaithe clóis lena ramhrú agus le haghaidh breithe (3).

                     (3)

                     Chinn an tÚdarás Eorpach um Shábháilteacht Bia (“an tÚdarás”) ina thuairim an 3 Aibreán 2019 (4) maidir leis an uasleibhéal úsáide atá beartaithe de 80 mg de charaitéanóidigh iomlána/kg d’ábhar beatha iomlán le haghaidh eastóscáin ar mhórán lúitéine agus eastóscáin lúitéine/shéacsaintin go bhfuil sé sábháilte le haghaidh éanlaithe clóis lena ramhrú (seachas turcaithe), le haghaidh mionspeicis éanlaithe clóis lena ramhrú, le haghaidh éanlaithe clóis le haghaidh breithe (seachas turcaithe) agus le haghaidh mionspeicis éanlaithe clóis le haghaidh breithe. De dhearmad, tagraítear i gceannteidil an séú colún agus an seachtú colún den Iarscríbhinn a ghabhann le Rialachán Cur Chun Feidhme (AE) 2020/1097 do “mg de shubstaint ghníomhach in aghaidh an kg d’ábhar beatha iomlán ina bhfuil cion taise 12 %”. Níl an tagairt sin ceart toisc go dtagraítear i dtuairim EFSA do na “caraitéanóidigh iomlána”. Dá bhrí sin, is iomchuí ceannteidil an séú colún agus an seachtú colún den tábla san Iarscríbhinn a ghabhann leis an Rialachán Cur Chun Feidhme a cheartú chun foclaíocht thuairim EFSA an 3 Aibreán 2019 a léiriú.

                     (4)

                     Rinneadh na tagairtí “d’éanlaith chlóis lena ramhrú (seachas turcaithe)” agus do “bhéaróga (seachas turcaithe)” a leasú mar seo a leanas: “sicíní lena ramhrú” agus “béaróga”. Ní dhéanann an t-athrú sin aon difear do chatagóirí ainmhithe atá údaraithe faoi láthair ná ní dhéanann sé na catagóirí sin a mhodhnú, toisc go gcumhdaítear leis an téarma “éanlaithe clóis” turcaithe le haghaidh breithe agus turcaithe lena ramhrú chomh maith le sicíní lena ramhrú agus béaróga. Dá bhrí sin, tá sé níos iomchuí tagairt dhíreach a dhéanamh do shicíní lena ramhrú agus do bhéaróga.

                     (5)

                     Léirítear i dtuairim EFSA freisin gurb é an t-uasleibhéal úsáide eastóscán lúitéine/séacsaintine 80 mg de charaitéanóidigh iomlána/kg d’ábhar beatha iomlán le haghaidh éanlaithe clóis lena ramhrú (seachas turcaithe), le haghaidh mionspeicis éanlaithe clóis lena ramhrú, le haghaidh éanlaithe clóis (seachas turcaithe) le haghaidh breithe agus le haghaidh mionspeicis éanlaithe clóis le haghaidh breithe. Ina theannta sin, luaitear i dtuairim EFSA nár cheart uasleibhéal de 50 mg de charaitéanóidigh iomlána/kg d’ábhar beatha iomlán a shárú i mionspeicis éanlaithe clóis pórúcháin, i bhfianaise na tocsaineolaíochta féideartha a bhaineann le séacsaintin maidir le hatáirgeadh. Luaitear freisin i dtuairim EFSA, nach ndéantar idirdhealú san fheirmeoireacht phórúcháin i mionspeicis éanlaithe clóis idir éanlaithe le haghaidh breithe agus éanlaithe le haghaidh pórúcháin, agus dá bhrí sin nach féidir a eisiamh go mbeadh an breiseán in aiste bia le haghaidh éanlaithe clóis breithe tugtha do mhionspeicis éanlaithe clóis pórúcháin. De dhearmad, sa tábla san Iarscríbhinn a ghabhann le Rialachán Cur Chun Feidhme (AE) 2020/1097 maidir leis an uasleibhéal caraitéanóideach d’eastóscán lúitéine/séacsaintine le haghaidh éanlaithe clóis lena ramhrú (seachas turcaithe), le haghaidh mionspeicis éanlaithe clóis lena ramhrú, le haghaidh éanlaithe clóis (seachas turcaithe) le haghaidh breithe agus le haghaidh mionspeicis éanlaithe clóis le haghaidh breithe, leagadh síos an leibhéal sin ag 50 mg de charaitéanóidigh iomlána/kg d’ábhar beatha, ach níor cheart an leibhéal seo a chur i bhfeidhm ach le haghaidh mionspeicis éanlaithe clóis le haghaidh breithe, chun aon mhí-úsáid ar ainmhithe pórúcháin a chosc. Ba cheart uasleibhéal úsáide 80 mg de charaitéanóidigh iomlána/kg d’ábhar beatha iomlán a bheith ag an gcuid eile de na catagóirí éanlaithe clóis.

                     (6)

                     Dá bhrí sin, ba cheart Rialachán Cur Chun Feidhme (AE) 2020/1097 a cheartú.

                     (7)

                     Tá na bearta dá bhforáiltear sa Rialachán seo i gcomhréir leis an tuairim ón mBuanchoiste um Plandaí, Ainmhithe, Bia agus Beatha,

               TAR ÉIS AN RIALACHÁN SEO A GHLACADH:

            Airteagal 1
            Cuirfear an Iarscríbhinn a ghabhann leis an Rialachán seo in ionad na hIarscríbhinne a ghabhann le Rialachán (AE) 2020/1097.

            Airteagal 2
            Tiocfaidh an Rialachán seo i bhfeidhm lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 9 Márta 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 268, 18.10.2003, lch. 29.

            (2)  Treoir 70/524/CEE ón gComhairle an 23 Samhain 1970 maidir le breiseáin in ábhair bheatha (IO L 270, 14.12.1970, lch. 1).

            (3)  Rialachán Cur Chun Feidhme (AE) 2020/1097 ón gCoimisiún an 24 Iúil 2020 maidir le heastóscáin ar mhórán lúitéine agus eastóscáin lúitéine/shéacsaintine ó Tagetes erecta a údarú mar bhreiseáin bheathaithe le haghaidh éanlaithe clóis (seachas turcaithe) lena ramhrú agus le haghaidh breithe agus le haghaidh mionspeicis éanlaithe clóis lena ramhrú agus le haghaidh breithe (IO L 241, 27.7.2020, lch. 23).

            (4)  EFSA Journal [Iris EFSA] 2019; 17(5):5698.

            IARSCRÍBHINN

                     “IARSCRÍBHINN

                                 Uimhir aitheantais an bhreiseáin

                                 Breiseán

                                 Comhdhéanamh, foirmle cheimiceach, tuairisc, modh anailíseach

                                 Speiceas nó catagóir ainmhí

                                 Aois uasta

                                 Íoschion

                                 Uaschion

                                 Forálacha eile

                                 Deireadh na tréimhse údaraithe

                                 mg de charaitéanóidigh iomlána/kg d’ábhar beatha iomlán ina bhfuil cion taise 12 %

                                    Catagóir: Breiseáin chéadfacha. Feidhmghrúpa: Datháin. (ii) substaintí a chuireann dathanna ar bhia de bhunadh ainmhíoch nuair a úsáidtear in ábhar beatha d’ainmhithe iad

                                 2a161b

                                 Eastóscán ar mhórán lúitéine

                                    Comhdhéanamh an bhreiseáin:

                                 Eastóscán Tagetes erecta ar mhórán lúitéine
                                 Beinséin ≤ 2 mg/kg

                                 Sicíní lena ramhrú agus mionspeicis éanlaithe clois lena ramhrú

                                 -

                                 -

                                 80

                                             1.

                                             Sna treoracha maidir le húsáid an bhreiseáin agus an réamh-mheascáin, déanfar na dálaí stórála agus an chobhsaíocht i leith cóireáil teasa a shonrú.

                                             2.

                                             Ní mór eastóscán ar mhórán lúitéine a chur ar an margadh agus a úsáid mar bhreiseán a bhfuil ullmhóid ann.

                                             3.

                                             An meascán d’eastóscán ar mhórán lúitéine le caraitéanóidigh údaraithe eile agus le xantaifillí, ní sháróidh sé cion iomlán caraitéanóideach agus xantaifillí de 80 mg/kg d’ábhar beatha iomlán.

                                             4.

                                             I gcás úsáideoirí na mbreiseán agus na réamh-mheascán, bunóidh oibreoirí gnólachtaí beathaithe nósanna imeachta oibríochtúla agus bearta eagraíochtúla chun aghaidh a thabhairt ar rioscaí a d’fhéadfadh eascairt as a úsáid. I gcás nach féidir na rioscaí sin a dhíothú nó a laghdú an oiread agus is féidir leis na nósanna imeachta agus na bearta sin, úsáidfear an breiseán agus na réamh-mheascáin le trealamh cosanta pearsanta, lena n-áirítear cosaint do na súile agus don chraiceann

                                 30.3.2031

                                    Tréithriú na substainte gníomhaí:

                                 Lúitéin ó eastóscán inghallúnaithe Tagetes erecta (peitil bláthanna triomaithe) a fuarthas ó eastóscadh agus gallúnú:

                                             —

                                             Caraitéanóidigh iomlána (TC):≥ 60 g/kg

                                             —

                                             Lúitéin ≥ 75 % de charaitéanóidigh iomlána (TC)

                                             —

                                             Séacsaintin≥ 4 % de charaitéanóidigh iomlána (TC)

                                       Foirmle cheimiceach: C40H56O2

                                 Uimh. CAS 127-40-2 (lúitéin)
                                 Uimh. CAS 144-68-3 (séacsaintin)
                                 Uimh. Chomhairle na hEorpa: 494
                                 Foirm leachtach

                                 Béaróga agus mionspeicis éanlaithe clóis le haghaidh breithe.

                                 -

                                 -

                                 80

                                    Modh anailíseach
                                     (1)

                                             —

                                             Chun an lúitéin (isiméir uile-tras-lúitéine amháin), an séacsaintin agus na caraitéanóidigh agus na xantaifillí iomlána sa bhreiseán beathaithe a chinneadh: Crómatagrafaíocht Leachta Ardfheidhmíochta (HPLC) le speictreafótaiméadracht – Rialachán (AE) Uimh 231/2012 ón gCoimisiún lena dtagraítear don mhonagraf ón gComhchoiste Saineolaithe maidir le Breiseáin i mBia (JECFA) de chuid Eagraíocht Bhia agus Talmhaíochta na Náisiún Aontaithe (FAO) ‘lúitéin ó Ta
                                                getes erecta’ monagraf Uimh. 3 (2006), Comhchoimre Sonraíochtaí maidir le Breiseáin i mBia

                                             —

                                             Chun an lúitéin (isiméir uile-tras-lúitéine amháin) i réamh-mheascáin agus in ábhair bheatha a chinneadh: Crómatagrafaíocht Leachta Ardfheidhmíochta le brath infheicthe (HPLC-Vis)

                                             —

                                             Chun na caraitéanóidigh agus na xantaifillí iomlána i réamh-mheascáin agus in ábhair bheatha a chinneadh: crómatagrafaíocht leachta le brath infheicthe (LC-Vis) – Comhlachas na gCeimiceoirí Anailíseacha Oifigiúla (AOAC) modh oifigiúil 970.64

                                 2a161bi

                                 Eastóscán lúitéine/séacsaintine

                                    Comhdhéanamh an bhreiseáin:

                                 Eastóscán lúitéine/séacsaintine Tagetes erecta.

                                 Beinséin ≤ 2 mg/kg

                                 Sicíní lena ramhrú agus mionspeicis éanlaithe clois lena ramhrú

                                 -

                                 -

                                 80

                                             1.

                                             Sna treoracha maidir le húsáid an bhreiseáin agus an réamh-mheascáin, déanfar na dálaí stórála agus an chobhsaíocht i leith cóireáil teasa a shonrú.

                                             2.

                                             Ní mór an t-eastóscán lúitéine/séacsaintine a chur ar an margadh agus a úsáid mar bhreiseán a bhfuil ullmhóid ann.

                                             3.

                                             An meascán d’eastóscán lúitéine/séacsaintine le caraitéanóidigh údaraithe eile agus le xantaifillí, ní sháróidh sé cion iomlán caraitéanóideach agus xantaifillí de:

                                                         a.

                                                         80 mg/kg d’ábhar beatha iomlán le haghaidh sicíní lena ramhrú, le haghaidh mionspeicis éanlaithe clóis lena ramhrú agus le haghaidh béaróg.

                                                         b.

                                                         50 mg/kg d’ábhar beatha iomlán le haghaidh mionspeicis éanlaithe clóis le haghaidh breithe.

                                             4.

                                             I gcás úsáideoirí na mbreiseán agus na réamh-mheascán, bunóidh oibreoirí gnólachtaí beathaithe nósanna imeachta oibríochtúla agus bearta eagraíochtúla chun aghaidh a thabhairt ar rioscaí a d’fhéadfadh eascairt as a úsáid. I gcás nach féidir na rioscaí sin a dhíothú nó a laghdú an oiread agus is féidir leis na nósanna imeachta agus na bearta sin, úsáidfear an breiseán agus na réamh-mheascáin le trealamh cosanta pearsanta, lena n-áirítear cosaint do na súile agus don chraiceann.

                                 30.3.2031

                                    Tréithriú na substainte gníomhaí:

                                 Eastóscán lúitéine/séacsaintine arna ghallúnú/isiméiriú Tagetes erecta (peitil bláthanna triomaithe) a fuarthas trí eastóscadh, gallúnú agus isiméiriú:

                                             —

                                             Caraitéanóidigh iomlána (TC):≥ 60 g/kg

                                             —

                                             Lúitéin ≥ 37 % de TC;

                                             —

                                             Séacsaintin ≥ 36 % de TC.

                                       Foirm leachtach
                                 Uimh. CAS 127-40-2 (lúitéin)
                                 Uimh. CAS 144-68-3 (séacsaintin)
                                 Uimh. Chomhairle na hEorpa: 494
                                 Foirmle cheimiceach: C40H56O2

                                 Béaróga

                                 80

                                 Mionspeicis éanlaithe clóis le haghaidh breithe.

                                 50

                                    Modh anailíseach
                                     (1)

                                 Chun an lúitéin (isiméir uile-tras-lúitéine amháin), an séacsaintin agus na caraitéanóidigh agus na xantaifillí iomlána sa bhreiseán beathaithe a chinneadh:

                                             —

                                             Crómatagrafaíocht Leachta Ardfheidhmíochta (HPLC) le speictreafótaiméadracht – Treoir 2008/128/CE ón gCoimisiún lena dtagraítear don mhonagraf ó JECFA FAO ‘lúitéin ó Ta
                                                getes erecta’ monagraf Uimh. 3 (2006), Comhchoimre Sonraíochtaí maidir le Breiseáin i mBia

                                       Chun an lúitéin (isiméir uile-tras-lúitéine amháin), i réamh-mheascáin agus in ábhair bheatha a chinneadh:

                                             —

                                             Crómatagrafaíocht Leachta Ardfheidhmíochta le brath infheicthe (HPLC-Vis)

                                       Chun na caraitéanóidigh agus na xantaifillí iomlána i réamh-mheascáin agus in ábhair bheatha a chinneadh:

                                             —

                                             Crómatagrafaíocht leachta le brath infheicthe (LC-Vis) – Comhlachas na gCeimiceoirí Anailíseacha Oifigiúla (AOAC) modh oifigiúil 970.64

                                 -

                                 -

               ”

               (1)  Tá sonraí faoi na modhanna anailíseacha ar fáil ag an seoladh seo a leanas sa tSaotharlann Tagartha: https://ec.europa.eu/jrc/en/eurl/feeD-additives/evaluation-reports


title: Rialachán Cur Chun Feidhme (AE) 2021/421 ón gCoimisiún an 9 Márta 2021 maidir le tintiúr a dhíorthaítear ó Artemisia vulgaris L. (tintiúr liathlusa) a údarú mar bhreiseán beathaithe le haghaidh gach speicis ainmhíoch (Téacs atá ábhartha maidir le LEE)

text:
                  10.3.2021

                  GA

                  Iris Oifigiúil an Aontais Eorpaigh

                  L 83/21

         RIALACHÁN CUR CHUN FEIDHME (AE) 2021/421 ÓN gCOIMISIÚN
         an 9 Márta 2021
         maidir le tintiúr a dhíorthaítear ó Artemisia vulgaris L. (tintiúr liathlusa) a údarú mar bhreiseán beathaithe le haghaidh gach speicis ainmhíoch
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 1831/2003 ó Pharlaimint na hEorpa agus ón gComhairle an 22 Meán Fómhair 2003 maidir le breiseáin lena n-úsáid i gcothú ainmhithe (1), agus go háirithe Airteagal 9(2)de,
         De bharr an mhéid seo a leanas:

                     (1)

                     Le Rialachán (CE) Uimh. 1831/2003 foráiltear d’údarú breiseán lena n-úsáid i gcothú ainmhithe agus don fhoras agus do na nósanna imeachta chun an t-údarú sin a dheonú.

                     (2)

                     I gcomhréir le hAirteagal 7 de Rialachán (CE) Uimh. 1831/2003, cuireadh iarratas isteach chun tintiúr a dhíorthaítear ó Artemisia vulgaris L. (tintiúr liathlusa) a údarú mar bhreiseán beatha le haghaidh gach speicis ainmhíoch. Bhí na sonraí agus na doiciméid a cheanglaítear faoi Airteagal 7(3) de Rialachán (CE) Uimh. 1831/2003 ag gabháil leis an iarratas sin.

                     (3)

                     Baineann an t-iarratas le tintiúr a dhíorthaítear ó Artemisia vulgaris L. (tintiúr liathlusa) a údarú mar bhreiseán beathaithe le haghaidh gach speicis ainmhíoch. D’iarr an t-iarratasóir go n-aicmeofar an breiseán sin i gcatagóir na mbreiseán “breiseáin chéadfacha”.

                     (4)

                     Chinn an tÚdarás Eorpach um Shábháilteacht Bia (“an tÚdarás”) ina thuairimí an 4 Deireadh Fómhair 2019 (2) agus an 1 Iúil 2020 (3), faoi na coinníollacha úsáide atá beartaithe, nach bhfuil tionchar díobhálach ag an tintiúr a dhíorthaítear ó Artemisia vulgaris L. (tintiúr liathlusa) ar shláinte ainmhithe, ar shábháilteacht tomhaltóirí ná ar an gcomhshaol. Thug an tÚdarás le fios nach bhféadfar teacht ar chonclúid ar bith an bhféadfadh an breiseán a bheith ina ghreannaitheoir deirmeach nó súl ná ina íogróir craicinn. Dá bhrí sin, measann an Coimisiún gur cheart bearta cosanta iomchuí a dhéanamh chun éifeachtaí díobhálacha ar shláinte an duine a chosc, go háirithe maidir le húsáideoirí an bhreiseáin.

                     (5)

                     Chinn an tÚdarás freisin, go n-aithnítear go huilíoch go dtugann Artemisia vulgaris L. agus a eastóscáin blas do bhia agus go mbeadh a bhfeidhm in ábhar beatha mar an gcéanna go bunúsach leis an bhfeidhm atá acu i mbia, dá bhrí sin, meastar nach bhfuil gá le haon léiriú éifeachtúlachta breise. Ní mheasann an tÚdarás go bhfuil gá le ceanglais shonracha maidir le faireachán iarmhargaidh. Rinne sé an tuarascáil ar an modhanna a úsáidtear chun anailís a dhéanamh ar an mbreiseán beathaithe arna cur isteach ag an tSaotharlann Tagartha a bunaíodh le Rialachán (CE) Uimh. 1831/2003 a fhíorú freisin.

                     (6)

                     Léirítear leis an measúnú ar an tintiúr a dhíorthaítear ó Artemisia vulgaris L. (tintiúr liathlusa) go gcomhlíontar na coinníollacha maidir le húdarú, dá bhforáiltear in Airteagal 5 de Rialachán (CE) Uimh. 1831/2003. Dá réir sin, ba cheart úsáid na substainte sin a údarú.

                     (7)

                     Ba cheart go bhforáiltear maidir le shrianta agus coinníollacha chun rialú níos fearr a cheadú. Go háirithe, ba cheart méid molta a shonrú ar lipéad an bhreiseáin beathaithe. I gcás ina sáraítear an cion sin, ba cheart eolas áirithe a shonrú ar lipéad na réamh-mheascán.

                     (8)

                     Cé nach n-údaraítear an tintiúr a dhíorthaítear ó Artemisia vulgaris L. (tintiúr liathlusa) lena úsáid mar bhlastán in uisce óil, ní chuirtear bac ar a úsáid i mbeatha cumaisc a thugtar trí uisce.

                     (9)

                     Tá na bearta dá bhforáiltear sa Rialachán seo i gcomhréir le tuairim an Bhuanchoiste um Plandaí, Ainmhithe, Bia agus Beatha,

               TAR ÉIS AN RIALACHÁN SEO A GHLACADH:

            Airteagal 1
            An tintiúr a dhíorthaítear ó Artemisia vulgaris L. (tintiúr liathlusa) a shonraítear san Iarscríbhinn, tintiúr a bhaineann le catagóir na mbreiseán “breiseáin chéadfacha” agus leis an bhfeidhmghrúpa “comhdhúile blaistithe”, údaraítear é mar bhreiseán i gcothú ainmhithe, faoi réir na gcoinníollacha a leagtar síos san Iarscríbhinn sin.

            Airteagal 2
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 9 Márta 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 268, 18.10.2003, lch. 29.

            (2)  Iris EPSA, 2019;17(11):5879

            (3)  Iris EPSA, 2020;18(7):6206

            IARSCRÍBHINN

                        Uimhir aitheantais an bhreiseáin

                        Ainm shealbhóir an údaraithe

                        Breiseán

                        Comhdhéanamh, foirmle cheimiceach, tuairisc, modh anailíse.

                        Speiceas nó catagóir ainmhí

                        Aois uasta

                        Íoschion

                        Uaschion

                        Forálacha eile

                        Deireadh na tréimhse údaraithe

                        mg de shubstaint ghníomhach/kg d’ábhar beatha iomlán ina bhfuil cion taise 12 %

                           Catagóir: Breiseáin chéadfacha

                           Feidhmghrúpa: Comhdhúile blaistithe

                        2b72-t

                        -

                        Tintiúr liathlusa

                           Comhdhéanamh an bhreiseáin

                        Tintiúr a tháirgtear le codanna sofheicthe ilroinnte den Artemisia vulgaris L.

                           Tréithriú na substainte gníomhaí

                        Tintiúr a tháirgtear le codanna sofheicthe ilroinnte den Artemisia vulgaris L trí eastóscadh fadaithe le meascán d’uisce/eatánól mar a shainmhínítear ag An Chomhairle Eorpach  (1).
                        Is mar seo leanas atá sonraíochtaí na substainte gníomhaí:
                        Ábhar tirim: 1,4 – 1,9 %
                        Luaith: 0,2 – 0,5 %
                        An codán orgánach: 1,13–1,65 %, dá bhfuil

                                    —

                                    Cion iomlán na bpolaifeanól:0,05-0,2 %

                                    —

                                    Aigéid fheanólacha 0,02–0,11 %

                                    —

                                    Aigéad clóraigineach: 0,0028–0,0136 %

                                    —

                                    α- agus β-tújón: < 0,005 %

                                    —

                                    1,8-cinín:0,005 %

                                    —

                                    Tuaslagóir (eatánól): 98,1–98,6 %

                              Foirm leachtach
                        Uimh. Chomhairle na hEorpa: 72

                           Modh anailíseach  (2)

                        Maidir le tréithriú an bhreiseáin beathaithe (Tintiúr liathlusa):

                                    —

                                    an modh meá-mhéadrach chun an caillteanas mar gheall ar thriomú agus an cion luatha a dhearbhú

                                    —

                                    an modh speictreafótaiméadrach chun cion iomlán na bpolaifeanól a dhearbhú

                                    —

                                    modh crómatagrafaíochta caolchisil ardfheidhmíochta (HPTLC) chun cion iomlán na n-aigéad feanólach a dhearbhú, chomh maith le haigéad clóraigineach, alfa-tújón agus béite-tújón agus eoclaptól

                        Gach speiceas ainmhíoch

                        -

                        -

                                    1.

                                    Déanfar an breiseán a ionchorprú sa bheatha i bhfoirm réamh-mheascáin.

                                    2.

                                    Sna treoracha maidir le húsáid an bhreiseáin agus na réamh-mheascán, déanfar na dálaí stórála agus an chobhsaíocht i leith cóireáil teasa a shonrú.

                                    3.

                                    Ar lipéad an bhreiseáin agus na réamh-mheascán, déanfar an méid seo a leanas a shonrú:
                                    “Uasmhéid molta den tsubstaint ghníomhach d’ábhair beatha iomlán ina bhfuil cion taise 12 %: 400 mg/kg”

                                    4.

                                    I gcás ina mbeadh sárú an leibhéil dá dtagraítear i bpointe 3 mar thoradh ar an leibhéal úsáide atá sonraithe ar lipéad an réamh-mheascáin, sonrófar ar an lipéad sin na nithe seo a leanas: an feidhmghrúpa, an uimhir aitheantais, an t-ainm agus méid na substainte gníomhaí a cuireadh leis.

                                    5.

                                    I gcás úsáideoirí na mbreiseán agus na réamh-mheascán, bunóidh oibreoirí gnólachtaí beathaithe nósanna imeachta oibríochtúla agus bearta eagraíochtúla chun aghaidh a thabhairt ar rioscaí a d’fhéadfadh eascairt as a ionanálú, as teagmháil dheirmeach nó as teagmháil leis na súile. I gcás nach féidir na rioscaí sin a dhíothú nó a laghdú oiread agus is féidir leis na nósanna imeachta agus na bearta sin, úsáidfear an breiseán agus na réamh-mheascáin le trealamh cosanta pearsanta, lena n-áirítear cosaint don análú, spéaclaí sábháilteachta agus lámhainní.

                        30.3.2031

               (1)  Foinsí nádúrtha de bhlastáin - Tuarascáil Uimh. 2 (2007)

               (2)  Tá sonraí faoi na modhanna anailíseacha ar fáil ag an seoladh seo a leanas sa tSaotharlann Tagartha: https://ec.europa.eu/jrc/en/eurl/feed-additives/evaluation-reports


title: Rialachán Cur Chun Feidhme (AE) 2021/422 ón gCoimisiún an 9 Márta 2021 maidir le hullmhóid Enterococcus faecium DSM 7134 a údarú mar bhreiseán beathaithe le haghaidh béaróg (sealbhóir an údaraithe: Lactosan GmbH & Co KG) (Téacs atá ábhartha maidir le LEE)

text:
                  10.3.2021

                  GA

                  Iris Oifigiúil an Aontais Eorpaigh

                  L 83/25

         RIALACHÁN CUR CHUN FEIDHME (AE) 2021/422 ÓN gCOIMISIÚN
         an 9 Márta 2021
         maidir le hullmhóid Enterococcus faecium DSM 7134 a údarú mar bhreiseán beathaithe le haghaidh béaróg (sealbhóir an údaraithe: Lactosan GmbH & Co KG)
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 1831/2003 ó Pharlaimint na hEorpa agus ón gComhairle an 22 Meán Fómhair 2003 maidir le breiseáin lena n-úsáid i gcothú ainmhithe (1), agus go háirithe Airteagal 9(2) de,
         De bharr an mhéid seo a leanas:

                     (1)

                     Le Rialachán (CE) Uimh. 1831/2003 foráiltear d’údarú breiseán lena n-úsáid i gcothú ainmhithe agus do na forais agus na nósanna imeachta chun an t-údarú sin a dheonú.

                     (2)

                     I gcomhréir le hAirteagal 7 de Rialachán (CE) Uimh. 1831/2003 cuireadh iarratas isteach chun údarú a fháil le haghaidh ullmhóid Enterococcus faecium DSM 7134. Bhí na sonraí agus na doiciméid a cheanglaítear faoi Airteagal 7(3) de Rialachán (CE) Uimh. 1831/2003 ag gabháil leis an iarratas sin.

                     (3)

                     Baineann an t-iarratas le húdarú ullmhóid Enterococcus faecium DSM 7134 mar bhreiseán beathaithe le haghaidh béaróg, atá le haicmiú sa chatagóir “breiseáin zóiteicniúla”.

                     (4)

                     Chinn an tÚdarás Eorpach um Shábháilteacht Bia (“an tÚdarás”) ina thuairim an 30 Meán Fómhair 2020 (2), faoi na coinníollacha úsáide atá beartaithe, nach bhfuil tionchar díobhálach ag ullmhóid Enterococcus faecium DSM 7134 ar shláinte ainmhithe, ar shábháilteacht tomhaltóirí ná ar an gcomhshaol. Chinn sé freisin nach bhfuil an ullmhóid seo ina greannaitheoir craicinn ná súl ach go bhféadfadh sí a bheith ina íogróir deirmeach agus riospráide. Dá bhrí sin, measann an Coimisiún gur cheart bearta cosanta iomchuí a dhéanamh chun éifeachtaí díobhálacha ar shláinte an duine a chosc, go háirithe i dtaca le húsáideoirí an bhreiseáin. Chinn an tÚdarás freisin go bhféadfadh an ullmhóid a bheith éifeachtúil mar bhreiseán zóiteicniúil i mbeatha ainmhithe. Ní mheasann an tÚdarás go bhfuil gá le ceanglais shonracha maidir le faireachán iarmhargaidh. Rinne sé an tuarascáil ar na modhanna a úsáidtear chun anailís a dhéanamh ar an mbreiseán beathaithe arna cur isteach ag an tSaotharlann Tagartha a bunaíodh le Rialachán (CE) Uimh. 1831/2003 a fhíorú freisin.

                     (5)

                     Léirítear leis an measúnú ar ullmhóid Enterococcus faecium DSM 7134 go gcomhlíontar na coinníollacha maidir le húdarú, dá bhforáiltear in Airteagal 5 de Rialachán (CE) Uimh. 1831/2003. Dá réir sin, ba cheart úsáid an táirge a údarú mar a shonraítear san Iarscríbhinn a ghabhann leis an Rialachán seo.

                     (6)

                     Tá na bearta dá bhforáiltear sa Rialachán seo i gcomhréir leis an tuairim ón mBuanchoiste um Plandaí, Ainmhithe, Bia agus Beatha,

               TAR ÉIS AN RIALACHÁN SEO A GHLACADH:

            Airteagal 1
            An ullmhóid a shonraítear san Iarscríbhinn, ullmhóid a bhaineann leis an gcatagóir breiseán “breiseáin zóiteicniúla” agus leis an bhfeidhmghrúpa “cobhsaitheoirí fhlóra na stéige”, údaraítear í mar bhreiseán i gcothú ainmhithe, faoi réir na gcoinníollacha a leagtar síos san Iarscríbhinn sin.

            Airteagal 2
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 9 Márta 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 268, 18.10.2003, lch. 29.

            (2)  EFSA Journal [Iris EPSA], 2020;18(11):6277.

            IARSCRÍBHINN

                        Uimhir aitheantais an bhreiseáin

                        Ainm shealbhóir an údaraithe

                        Breiseán

                        Comhdhéanamh, foirmle cheimiceach, tuairisc, modh anailíseach

                        Speiceas nó catagóir ainmhí

                        Aois uasta

                        Íoschion

                        Uaschion

                        Íoschion

                        Uaschion

                        Forálacha eile

                        Deireadh na tréimhse údaraithe

                        CFU/kg d’ábhar beatha iomlán ina bhfuil cion taise 12 %

                        CFU/l d’uisce óil

                           Catagóir na mbreiseán zóiteicniúil. Feidhmghrúpa: cobhsaitheoirí fhlóra na stéige

                        4b1840

                        Lactosan GmbH & Co.KG.

                           Enterococcus faecium DSM 7134

                           Comhdhéanamh an bhreiseáin

                        Ullmhóid Enterococcus faecium

                        DSM 7134
                        ina bhfuil íosmhéid de:
                        Púdar: 1×1010 CFU/g de bhreiseán
                        Gráinníní (micrimchochlaithe): 1×1010

                        CFU/g de bhreiseán

                        Béaróga

                        -

                        1 × 109

                        -

                        5 × 108

                        -

                                    1.

                                    Sna treoracha maidir le húsáid an bhreiseáin agus na réamh-mheascán, déanfar na dálaí stórála agus an chobhsaíocht i leith cóireáil teasa a shonrú.

                                    2.

                                    Maidir le húsáid an bhreiseáin in uisce óil, áiritheofar scaipeadh aonchineálach an bhreiseáin.

                                    3.

                                    I gcás úsáideoirí na mbreiseán agus na réamh-mheascán, bunóidh oibreoirí gnólachtaí beathaithe nósanna imeachta oibríochtúla agus bearta eagraíochtúla chun aghaidh a thabhairt ar rioscaí a d’fhéadfadh eascairt as a úsáid. I gcás nach féidir na rioscaí sin a dhíothú nó a laghdú oiread agus is féidir leis na nósanna imeachta agus na bearta sin, úsáidfear an breiseán agus na réamh-mheascáin le trealamh cosanta pearsanta, lena n-áirítear cosaint don análú, spéaclaí agus lámhainní.

                        30.3.2031

                           Tréithriú na substainte gníomhaí

                        Cealla inmharthana Enterococcus faecium
                        DSM 7134

                           Modh anailíseach
                            (1)

                        Maidir le háireamh: Modh an leata ar phláta agus úsáid á baint as agar aisíde eisciline domlais (EN 15788).
                        Maidir le sainaitheantas: Leictreafóiréis ghlóthaí bhíogréimse (PFGE).

               (1)  Tá sonraí faoi na modhanna anailíseacha ar fáil ag an seoladh seo a leanas sa tSaotharlann Tagartha: https://ec.europa.eu/jrc/en/eurl/feed-additives/evaluation-reports


title: Rialachán Cur Chun Feidhme (AE) 2021/425 ón gCoimisiún an 9 Márta 2021 lena gcuirtear bearta beartais tráchtála a bhaineann le táirgí áirithe ó Stáit Aontaithe Mheiriceá ar fionraí, ar bearta iad a fhorchuirtear le Rialachán Cur Chun Feidhme (AE) 2020/1646 tar éis don Eagraíocht Dhomhanda Trádála díospóid trádála a bhreithniú faoin gComhaontú um Réiteach Díospóidí

text:
                  11.3.2021

                  GA

                  Iris Oifigiúil an Aontais Eorpaigh

                  L 84/16

         RIALACHÁN CUR CHUN FEIDHME (AE) 2021/425 ÓN gCOIMISIÚN
         an 9 Márta 2021
         lena gcuirtear bearta beartais tráchtála a bhaineann le táirgí áirithe ó Stáit Aontaithe Mheiriceá ar fionraí, ar bearta iad a fhorchuirtear le Rialachán Cur Chun Feidhme (AE) 2020/1646 tar éis don Eagraíocht Dhomhanda Trádála díospóid trádála a bhreithniú faoin gComhaontú um Réiteach Díospóidí
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 654/2014 ó Pharlaimint na hEorpa agus ón gComhairle an 15 Bealtaine 2014 maidir le feidhmiú chearta an Aontais chun rialacha trádála idirnáisiúnta a chur i bhfeidhm agus a fhorghníomhú agus lena leasaítear Rialachán (CE) Uimh. 3286/94 ón gComhairle lena leagtar síos nósanna imeachta Comhphobail i réimse an chomhbheartais tráchtála d’fhonn feidhmiú chearta an Chomhphobail faoi rialacha trádála idirnáisiúnta a áirithiú, go háirithe na cearta sin a bunaíodh faoi choimirce na hEagraíochta Domhanda Trádála (1), agus go háirithe Airteagal 7(3) de,
         De bharr an mhéid seo a leanas:

                     (1)

                     An 7 Samhain 2020, ghlac an Coimisiún Rialachán Cur Chun Feidhme (AE) 2020/1646 (2) maidir le bearta beartais tráchtála a bhaineann le táirgí áirithe ó Stáit Aontaithe Mheiriceá (na Stáit Aontaithe) tar éis don Eagraíocht Dhomhanda Trádála (EDT) díospóid trádála a bhreithniú faoin gComhaontú um Réiteach Díospóidí lena bhforáiltear do chur i bhfeidhm dleachtanna custaim breise ar allmhairí isteach san Aontas de tháirgí áirithe de thionscnamh na Stát Aontaithe.

                     (2)

                     Foráiltear le haithris 9 de Rialachán (AE) 2020/1646 go bhfuil sé ar intinn ag an gCoimisiún cur i bhfeidhm an Rialacháin a chur ar fionraí i gcás ina gcuirfidh na Stáit Aontaithe frithbhearta i gcoinne allmhairiú táirgí áirithe ón Aontas Eorpach ar fionraí, i ndáil le díospóidí EDT maidir le mór-aerárthaí sibhialta.

                     (3)

                     An 4 Márta 2021, thángthas ar chomhthuiscint leis na Stáit Aontaithe chun na bearta uile a chur ar fionraí go frithpháirteach ar feadh tréimhse 4 mhí, ionas go bhféadfaí réiteach cothrom ar dhíospóidí EDT maidir le mór-aerárthaí sibhialta a chaibidliú, a luaithe a chuirfear nósanna imeachta inmheánacha i gcrích ar an dá thaobh.

                     (4)

                     I gcomhréir le hAirteagal 7(4) de Rialachán (AE) Uimh. 654/2014, féadfaidh an Coimisiún gníomhartha cur chun feidhme a bheidh infheidhme láithreach a ghlacadh lena gcuirfear bearta beartais tráchtála ar fionraí ar fhorais phráinne, nuair a bhaineann an fhionraí sin le modhnú bheart an tríú tír lena mbaineann,

               TAR ÉIS AN RIALACHÁN SEO A GHLACADH:

            Airteagal 1
            Cuirtear cur i bhfeidhm Rialachán Cur Chun Feidhme (AE) 2020/1646 ar fionraí leis seo ar feadh tréimhse 4 mhí ó theacht i bhfeidhm an Rialacháin seo. Dá réir sin, gan dochar d’aon fhionraí ná modhnú breise, beidh feidhm arís ag na dleachtanna dá bhforáiltear i Rialachán Cur Chun Feidhme (AE) 2020/1646 le héifeacht ón 11 Iúil 2021 agus an dáta sin san áireamh.

            Airteagal 2
            Tiocfaidh an Rialachán seo i bhfeidhm lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 9 Márta 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 189, 27.6.2014, lch. 50; arna leasú le Rialachán (AE) 2015/1843 ó Pharlaimint na hEorpa agus ón gComhairle an 6 Deireadh Fómhair 2015 (IO L 272, 16.10.2015, lch. 1) agus le Rialachán (AE) 2021/167 ó Pharlaimint na hEorpa agus ón gComhairle an 10 Feabhra 2021 (IO L 49, 12.2.2021, lch. 1).

            (2)  Rialachán Cur Chun Feidhme (AE) 2020/1646 ón gCoimisiún an 7 Samhain 2020 maidir le bearta beartais tráchtála a bhaineann le táirgí áirithe ó Stáit Aontaithe Mheiriceá tar éis don Eagraíocht Dhomhanda Trádála díospóid trádála a bhreithniú faoin gComhaontú um Réiteach Díospóidí (IO L 373, 9.11.2020, lch. 1).


title: Rialachán Cur Chun Feidhme (AE) 2021/426 ón gCoimisiún an 10 Márta 2021 lena gceartaítear Rialachán Cur Chun Feidhme (AE) Uimh. 1263/2011 maidir le Lactococcus lactis (NCIMB 30160) a údarú mar bhreiseán beathaithe le haghaidh gach speicis ainmhíoch (Téacs atá ábhartha maidir le LEE)

text:
                  11.3.2021

                  GA

                  Iris Oifigiúil an Aontais Eorpaigh

                  L 84/18

         RIALACHÁN CUR CHUN FEIDHME (AE) 2021/426 ÓN gCOIMISIÚN
         an 10 Márta 2021
         lena gceartaítear Rialachán Cur Chun Feidhme (AE) Uimh. 1263/2011 maidir le Lactococcus lactis (NCIMB 30160) a údarú mar bhreiseán beathaithe le haghaidh gach speicis ainmhíoch
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 1831/2003 ó Pharlaimint na hEorpa agus ón gComhairle an 22 Meán Fómhair 2003 maidir le breiseáin lena n-úsáid i gcothú ainmhithe (1), agus go háirithe Airteagal 9(2) de,
         De bharr an mhéid seo a leanas:

                     (1)

                     Le Rialachán Cur Chun Feidhme (AE) Uimh. 1263/2011 ón gCoimisiún (2) údaraíodh úsáid a bhaint as ullmhóid Lactococcus lactis NCIMB 30160 mar bhreiseán beathaithe le haghaidh gach speicis ainmhíoch go ceann tréimhse 10 mbliana.

                     (2)

                     Rinneadh an t-údarú a mhodhnú ina dhiaidh sin le Rialachán Cur Chun Feidhme (AE) 2020/1092 ón gCoimisiún (3) i gcomhréir le hAirteagal 13(2) de Rialachán (CE) Uimh. 1831/2003, maidir le foirmliú an bhreiseáin.

                     (3)

                     Ní raibh baint ag an modhnú beartaithe leis an tréimhse údaraithe a leagadh síos i Rialachán Cur Chun Feidhme (AE) Uimh. 1263/2011 a bhí le reáchtáil go dtí an 26 Nollaig 2021. San Iarscríbhinn a ghabhann le Rialachán Cur Chun Feidhme (AE) 2020/1092, áfach, cuireadh in iúl trí dhearmad go mairfeadh an tréimhse údaraithe maidir le Lactococcus lactis NCIMB 30160 go dtí an 16 Lúnasa 2030. Dá bhrí sin, cuireadh an earráid sin isteach i Rialachán Cur Chun Feidhme (AE) Uimh. 1263/2011 trí bhíthin Rialachán Cur Chun Feidhme (AE) 2020/1092.

                     (4)

                     Dá bhrí sin, ar mhaithe le soiléireacht agus deimhneacht dhlíthiúil, is gá Rialachán Cur Chun Feidhme (AE) Uimh. 1263/2011 a cheartú a mhéid a bhaineann le deireadh na tréimhse údaraithe maidir le Lactococcus lactis NCIMB 30160.

                     (5)

                     Le Rialachán Cur Chun Feidhme (AE) 2020/1092 foráiltear nach mbeidh baint ag an modhnú a bhí le tabhairt ar théarmaí údaraithe an bhreiseáin Lactococcus lactis NCIMB 30160 ach le foirmliú an bhreiseáin. Ní dhearnadh aon tagairt don ghá atá le modhnú thréimhse údaraithe an bhreiseáin sin. Ina theannta sin, forordaítear le hAirteagal 9(8) de Rialachán (CE) Uimh. 1831/2003 go ndeonófar údaruithe go ceann tréimhse 10 mbliana agus nach bhféadfar maolú a dhéanamh ar riail den sórt sin trí mhodhnú ar théarmaí an údaraithe. Thairis sin, luadh i gClár na mbreiseán beathaithe gurb é an 26 Nollaig 2021 an dáta i gcónaí a rachadh údarú an bhreiseáin Lactococcus lactis NCIMB 30160 in éag, fiú tar éis Rialachán Cur Chun Feidhme (AE) 2020/1092 a ghlacadh. In éagmais éifeacht cúlghabhálaí an cheartúcháin atá beartaithe, bheadh sárú ar phrionsabal an neamh-idirdhealaithe idir oibreoirí, ós rud é nach mbeadh ach oibreoirí atá ag margú Lactococcus lactis NCIMB 30160 nó atá ag baint úsáid as, ag tairbhiú go míchuí de thréimhse údaraithe shínithe a bheith deonaithe ón dáta a dtiocfaidh Rialachán Cur Chun Feidhme (AE) 2020/1092 i bhfeidhm le haghaidh an bhreiseáin sin. Thairis sin, sa chás seo ní mheastar go ndéanfaidh cúlghabhálacht difear d’ionchais dhlisteanacha na n-oibreoirí lena mbaineann. Faoi dheireadh, is i gcomhthéacs neamhchoiriúla a thugtar an ceartúcháin atá beartaithe, ós rud é gur botún ba chúis le deireadh earráideach na dtréimhse údaraithe a luaitear i Rialachán Cur Chun Feidhme (AE) 2020/1092. Dá bhrí sin, ba cheart feidhm chúlghabhálach a bheith ag an Rialachán seo ó dháta theacht i bhfeidhm Rialachán Cur Chun Feidhme (AE) 2020/1092.

                     (6)

                     Chun ionchais dhlisteanacha na bpáirtithe leasmhara a chaomhnú agus de bharr chur i bhfeidhm cúlghabhálach an cheartúcháin atá beartaithe, ba cheart an Rialachán seo a theacht i bhfeidhm mar ábhar práinne.

                     (7)

                     Tá na bearta dá bhforáiltear sa Rialachán seo i gcomhréir leis an tuairim ón mBuanchoiste um Plandaí, Ainmhithe, Bia agus Beatha,

               TAR ÉIS AN RIALACHÁN SEO A GHLACADH:

            Airteagal 1
            Ceartaítear an Iarscríbhinn a ghabhann le Rialachán Cur Chun Feidhme (AE) Uimh. 1263/2011 mar a leagtar amach í san Iarscríbhinn a ghabhann leis an Rialachán seo.

            Airteagal 2
            Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

            Beidh feidhm aige ón 16 Lúnasa 2020.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 10 Márta 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 268, 18.10.2003, lch. 29.

            (2)  Rialachán Cur Chun Feidhme (AE) Uimh. 1263/2011 ón gCoimisiún an 5 Nollaig 2011 maidir le Lactobacillus buchneri (DSM 16774), Lactobacillus buchneri (DSM 12856), Lactobacillus paracasei (DSM 16245), Lactobacillus paracasei (DSM 16773), Lactobacillus plantarum (DSM 12836), Lactobacillus plantarum (DSM 12837), Lactobacillus brevis (DSM 12835), Lactobacillus rhamnosus (NCIMB 30121), Lactococcus lactis (DSM 11037), Lactococcus lactis (NCIMB 30160), Pediococcus acidilactici (DSM 16243) agus Pediococcus pentosaceus (DSM 12834) a údarú mar bhreiseáin bheathaithe le haghaidh gach speicis ainmhíoch (IO L 322, 6.12.2011, lch. 3).

            (3)  Rialachán Cur Chun Feidhme (AE) 2020/1092 ón gCoimisiún an 24 Iúil 2020 lena leasaítear Rialachán Cur Chun Feidhme (AE) Uimh. 1263/2011 a mhéid a bhaineann le Lactococcus lactis (NCIMB 30160) a údarú mar bhreiseán beathaithe le haghaidh le haghaidh gach speicis ainmhíoch (IO L 241, 27.7.2020, lch. 10).

            IARSCRÍBHINN
            San Iarscríbhinn a ghabhann le Rialachán Cur Chun Feidhme (AE) Uimh. 1263/2011, an iontráil i dtaca leis an mbreiseán Lactococcus lactis NCIMB 30160 a bhfuil an uimhir aitheantais 1k2082 aige, ceartaítear í mar a leanas:

                        Sa cholún “Deireadh na tréimhse údaraithe”, in ionad an dáta “16.8.2030”, cuirtear isteach “26.12.2021”.


title: Rialachán Cur Chun Feidhme (AE) 2021/427 ón gCoimisiún an 10 Márta 2021 lena bhformheastar an tsubstaint ghníomhach 24-eipeabraisinióilíd mar shubstaint a mbaineann riosca íseal léi i gcomhréir le Rialachán (CE) Uimh. 1107/2009 ó Pharlaimint na hEorpa agus ón gComhairle maidir le táirgí cosanta plandaí a chur ar an margadh, agus lena leasaítear Rialachán Cur Chun Feidhme (AE) Uimh. 540/2011 ón gCoimisiún (Téacs atá ábhartha maidir le LEE)

text:
                  11.3.2021

                  GA

                  Iris Oifigiúil an Aontais Eorpaigh

                  L 84/21

         RIALACHÁN CUR CHUN FEIDHME (AE) 2021/427 ÓN gCOIMISIÚN
         an 10 Márta 2021
         lena bhformheastar an tsubstaint ghníomhach 24-eipeabraisinióilíd mar shubstaint a mbaineann riosca íseal léi i gcomhréir le Rialachán (CE) Uimh. 1107/2009 ó Pharlaimint na hEorpa agus ón gComhairle maidir le táirgí cosanta plandaí a chur ar an margadh, agus lena leasaítear Rialachán Cur Chun Feidhme (AE) Uimh. 540/2011 ón gCoimisiún
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 1107/2009 ó Pharlaimint na hEorpa agus ón gComhairle an 21 Deireadh Fómhair 2009 maidir le táirgí cosanta plandaí a chur ar an margadh agus lena n-aisghairtear Treoir 79/117/CEE agus Treoir 91/414/CEE ón gComhairle (1), agus go háirithe Airteagal 13(2) i gcomhar le hAirteagal 22(1) de,
         De bharr an mhéid seo a leanas:

                     (1)

                     I gcomhréir le hAirteagal 7(1) de Rialachán (CE) Uimh. 1107/2009 chuir Suntton GmbH iarratas faoi bhráid na hOstaire an 28 Aibreán 2017 ar fhormheas na substainte gníomhaí 24-eipeabraisinióilíd.

                     (2)

                     I gcomhréir le hAirteagal 9(3) den Rialachán sin, thug an Ostair, mar Bhallstát is rapóirtéir, fógra maidir le hinghlacthacht an iarratais don iarratasóir, do na Ballstáit eile, don Choimisiún agus don Údarás Eorpach um Shábháilteacht Bia (“an tÚdarás”) an 30 Bealtaine 2017.

                     (3)

                     An 6 Meitheamh 2018, chuir an Ballstát is rapóirtéir dréacht-tuarascáil mheasúnaithe faoi bhráid an Choimisiúin agus cóip de faoi bhráid an Údaráis, ina ndearnadh measúnú i dtaobh an féidir a bheith ag súil leis go gcomhlíonfaidh an tsubstaint ghníomhach sin na critéir formheasa dá bhforáiltear in Airteagal 4 de Rialachán (CE) Uimh. 1107/2009.

                     (4)

                     Chomhlíon an tÚdarás Airteagal 12(1) de Rialachán (CE) Uimh. 1107/2009. I gcomhréir le hAirteagal 12(3) de Rialachán (CE) Uimh. 1107/2009, d’iarr sé ar an iarratasóir faisnéis bhreise a sholáthar do na Ballstáit, don Choimisiún agus don Údarás. An measúnú ar an bhfaisnéis bhreise ag an mBallstát is rapóirtéir, cuireadh é sin faoi bhráid an Údaráis i bhformáid dréacht-tuarascála measúnaithe nuashonraithe an 22 Deireadh Fómhair 2019.

                     (5)

                     An 4 Bealtaine 2020, rinne an tÚdarás a chonclúid (2) i dtaobh an féidir a bheith ag súil leis go gcomhlíonfaidh an tsubstaint ghníomhach 24-eipeabraisinióilíd na critéir formheasa dá bhforáiltear in Airteagal 4 de Rialachán (CE) Uimh. 1107/2009, a chur in iúl don iarratasóir, do na Ballstáit agus don Choimisiún. Chuir an tÚdarás a chonclúid ar fáil don phobal.

                     (6)

                     An 17 Iúil 2020, chuir an Coimisiún an tuarascáil athbhreithnithe le haghaidh 24-eipeabraisinióilíd faoi bhráid an Bhuanchoiste um Plandaí, Ainmhithe, Bia agus Beatha agus an 4 Nollaig 2020, chuir sé dréacht-Rialachán faoina bhráid lena bhforáiltear go bhformheasfar 24-eipeabraisinióilíd.

                     (7)

                     Tugadh an deis don iarratasóir barúlacha a chur isteach maidir leis an tuarascáil athbhreithnithe.

                     (8)

                     Maidir le húsáid ionadaíoch amháin nó níos mó a bhaintear as táirge cosanta plandaí amháin ar a laghad ina bhfuil an tsubstaint ghníomhach, agus go háirithe na húsáidí a scrúdaíodh agus a sonraíodh sa tuarascáil athbhreithnithe, suíodh gur comhlíonadh na critéir formheasa dá bhforáiltear in Airteagal 4 de Rialachán (CE) Uimh. 1107/2009.

                     (9)

                     Ina theannta sin, measann an Coimisiún gur substaint ghníomhach a mbaineann riosca íseal léi í 24-eipeabraisinióilíd de bhun Airteagal 22 de Rialachán (CE) Uimh. 1107/2009. Ní substaint ar údar imní í 24-eipeabraisinióilíd agus comhlíonann sí na coinníollacha a leagtar amach i bpointe 5.1 d’Iarscríbhinn II a ghabhann le Rialachán (CE) Uimh. 1107/2009.

                     (10)

                     Is iomchuí, dá bhrí sin, 24-eipeabraisinióilíd a fhormheas mar shubstaint a mbaineann riosca íseal léi.

                     (11)

                     I gcomhréir le hAirteagal 13(4) de Rialachán (CE) Uimh. 1107/2009, ba cheart an Iarscríbhinn a ghabhann le Rialachán Cur Chun Feidhme (AE) Uimh. 540/2011 ón gCoimisiún (3) a leasú dá réir.

                     (12)

                     Tá na bearta dá bhforáiltear sa Rialachán seo i gcomhréir leis an tuairim ón mBuanchoiste um Plandaí, Ainmhithe, Bia agus Beatha,

               TAR ÉIS AN RIALACHÁN SEO A GHLACADH:

            Airteagal 1
            Formheas na substainte gníomhaí
            Déantar an tsubstaint ghníomhach 24-eipeabraisinióilíd, mar a shonraítear in Iarscríbhinn I í, a fhormheas mar atá leagtha síos san Iarscríbhinn sin.

            Airteagal 2
            Leasuithe ar Rialachán Cur Chun Feidhme (AE) Uimh. 540/2011
            Leasaítear an Iarscríbhinn a ghabhann le Rialachán Cur Chun Feidhme (AE) Uimh. 540/2011 i gcomhréir le hIarscríbhinn II a ghabhann leis an Rialachán seo.

            Airteagal 3
            Teacht i bhfeidhm
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 10 Márta 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  Rialachán (CE) Uimh. 1107/2009 ó Pharlaimint na hEorpa agus ón gComhairle an 21 Deireadh Fómhair 2009 maidir le táirgí cosanta plandaí a chur ar an margadh agus lena n-aisghairtear Treoir 79/117/CEE agus Treoir 91/414/CEE ón gComhairle (IO L 309, 24.11.2009, lch. 1).

            (2)  EFSA (an tÚdarás Eorpach um Shábháilteacht Bia), Conclúid maidir leis an athbhreithniú piaraí ar an measúnú riosca lotnaidicídí i gcás na substainte gníomhaí 24-eipeabraisinióilíd; Iris EFSA 2020;6123 https://doi.org/10.2903/j.efsa.2020.6132. Ar fáil ar líne: www.efsa.europa.eu

            (3)  Rialachán Cur Chun Feidhme (AE) Uimh. 540/2011 ón gCoimisiún an 25 Bealtaine 2011 lena gcuirtear chun feidhme Rialachán (CE) Uimh. 1107/2009 ó Pharlaimint na hEorpa agus ón gComhairle a mhéid a bhaineann le liosta na substaintí gníomhacha formheasta (IO L 153, 11.6.2011, lch. 1).

            IARSCRÍBHINN I

                        Gnáthainm, Uimhreacha Céannachta

                        Ainm IUPAC

                        Íonacht (1)

                        Dáta formheasa

                        Dul in éag formheasa

                        Forálacha sonracha

                        24-eipeabraisinióilíd
                        Uimh. CAS: 78821-43-9
                        Uimh. CIPAC: Ní bhaineann le hábhar

                        (3aS,5R,6S,7aR,7bS,9aS,10R,12aS,12bS)-10((2S,3R,4R,5R)-3,4-déhiodrocsai-5,6-démheitilheaptán-2-yl)5,6-déhiodrocsai-7a,9a-démheitilheacsaideacaihidrea-3H-beinsi[c]indéinea[5,4-e]ocsaipín-3-ón

                        ≥ 900 g/kg

                        31 Márta 2021

                        31 Márta 2036

                        Maidir le cur chun feidhme na bprionsabal aonfhoirmeach dá dtagraítear in Airteagal 29(6) de Rialachán (CE) Uimh. 1107/2009, cuirfear san áireamh conclúidí na tuarascála athbhreithnithe an 4 Nollaig 2020, agus go háirithe Foscríbhinní I agus II a ghabhann leis.

               (1)  Tugtar sa tuarascáil athbhreithnithe sonraí breise faoi chéannacht agus faoi shonraíocht na substainte gníomhaí.

            IARSCRÍBHINN II
            I gCuid D den Iarscríbhinn a ghabhann le Rialachán Cur Chun Feidhme (AE) Uimh. 540/2011, cuirtear isteach an iontráil seo a leanas:

                           Uimhir

                           Gnáthainm, Uimhreacha Céannachta

                           Ainm IUPAC

                           Íonacht (1)

                           Dáta formheasa

                           Dul in éag formheasa

                           Forálacha sonracha

                           “27

                           24-eipeabraisinióilíd
                           Uimh. CAS: 78821-43-9
                           Uimh. CIPAC: Ní bhaineann le hábhar

                           (3aS,5R,6S,7aR,7bS,9aS,10R,12aS,12bS)-10((2S,3R,4R,5R)-3,4-déhiodrocsai-5,6-démheitilheaptán-2-yl)5,6-déhiodrocsai-7a,9a-démheitilheacsaideacaihidrea-3H-beinsi[c]indéinea[5,4-e]ocsaipín-3-ón

                           ≥ 900 g/kg

                           31 Márta 2021

                           31 Márta 2036

                           Maidir le cur chun feidhme na bprionsabal aonfhoirmeach dá dtagraítear in Airteagal 29(6) de Rialachán (CE) Uimh. 1107/2009, cuirfear san áireamh conclúidí na tuarascála athbhreithnithe an 4 Nollaig 2020, agus go háirithe Foscríbhinní I agus II a ghabhann leis.”

               (1)  Tugtar sa tuarascáil athbhreithnithe sonraí breise faoi chéannacht agus faoi shonraíocht na substainte gníomhaí.